Тамызда Электрондық еңбек биржасында білім беру саласының мамандарына сұраныс артты
DATE: 09:51, 11 Қыркүйек 2024 | GMT +5
TITLE: Тамызда Электрондық еңбек биржасында білім беру саласының мамандарына сұраныс артты
URL: https://kaz.inform.kz/news/tamizda-elektrondik-enbek-birzhasinda-blm-beru-salasinin-mamandarina-suranis-artti-0a8651/
META: DATE: 09:51, 11 Қыркүйек 2024 | GMT +5
TOTAL WORDS: 226
AUTHOR(S):
TEXT: Сұраныстың айтарлықтай өсуі білім беру саласындағы жоғары білікті кадрларға түсті. Мұны жаңа оқу маусымының басталуымен байланыстыруға болады. Жалпы және орта білім беру ұйымдарынан 15 мыңнан астам бос жұмыс орны орналастырылды. Математика мұғалімдері, тәрбиешілер, бастауыш сынып мұғалімдері, орыс тілі мен әдебиеті сұранысқа ие мамандықтардың қатарына еніп отыр. Сонымен бірге орта білікті мамандарға сұраныс 10%-ға өсті, ал біліктілігі жоқ еңбек үшін бұл көрсеткіш 4%-ға қысқарды. Тамыз айында жұмыс іздеушілердің белсенділігі негізінен білім беру саласындағы жоғары білікті қызметкерлер арасында байқалды, бұл сұраныс пен ұсыныстың тепе-теңдігіне ықпал етті. Шілде айымен салыстырғанда бос орындар саны 99 бірлікке қысқарған Солтүстік Қазақстан облысын қоспағанда, жалпы өңірлердегі бос жұмыс орындарының саны барлық жерде өсті. Бос жұмыс орындарының ең көп өсуі Алматы облысында тіркелді, олардың саны 98%-ға, Жамбыл және Батыс Қазақстан облыстарында артты. Бос жұмыс орындарының ең көп саны халқы тығыз орналасқан мегаполистерге – Астанада және Алматыда, сондай-ақ өнеркәсіптік Қарағанды облысына тиесілі. Тамыз айында жұмыс берушілер ең жоғары жалақыны бас құрылысшы лауазымына кандидаттар үшін, қосымшаларды әзірлеушілерге және қаржы директорларына ұсынды. Ең жоғары жалақыны қаржы директоры, IT-бөлімшелердің басшылары және мұнай-газ секторының сорғы станциясының машинисі сияқты лауазымға үміткерлер сұрады. Осылайша, тамыз айында еңбек нарығындағы біліктілік құрылымы алдыңғы айдағыдай өзінің тепе-теңдігін сақтап қалды. Сұраныстың негізгі өсуі білім беру саласында, әсіресе жаңа оқу маусымының басталуымен байланысты мегаполистерде жоғары білікті кадрларға қатысты болды. Сонымен бірге жұмыс іздеушілердің белсенділігі де жоғары болды, бұл бос орындар мен түйіндемелерді біркелкі бөлуге ықпал етті
